Nekomata

alt=Kunisada-Nekomata-1847-|miniaturadeimagen|Kunisada-Nekomata ary 1847.
: ha'e peteĩ yōkai. Kóva ja'e peteĩ mombe'ugua'u Hapõ tavarandu pegua. Kóva ha'e peteĩ mbarakaja oguerekóva póra katupyry, kóva ha' peteĩ pe bakeneko chagua (化け猫) heñói peteĩ mbarakaja ogapypegua ruguai oñepyrũvo oñemboja'o mokõime. Ndojoguáivo pe bakeneko-pe, ko'ãva nekomata oha'ãnga umi yvypóra ojapova, oñembo'y mokõi ipy rehe ha oguata oipytyvõvo chupekuéra upe huguái mokõi. Ojapo peteĩ mba'epu ojoguaitereíva yvypóra ñe’ẽme, ha'ekuéra oñe'ẽ jave, jepémo upéicha, ndaikatúi ha'ekuéra oipuru yvypóra ra'ãnga ojapoháicha umi bakeneko. Nekomata ha’e peteĩ mbarakaja oikovéva iñambuéva ha'ãnga, ha bakeneko katu ha'e peteĩ póra. Peteĩ nekomata oiko hag̃ua chugui bakeneko, ohasa vaʼerã peteĩ papapy arykuéra. Jepémo oĩ Hapõgua he’íva, peteĩ mbarakaja jepigua oikoveha mbohapypa ary peve oñeñangarekó porãmo hese, ha ohasavo umi mbohapypa po ary ikatu oikóchugui bakeneko oipotarãmo.

 Tembiasakue 
Pe nekomata mombe'ugua'u oñeheñói Hapõme ojehuvo guare peteĩ jesa'asy tetãygua, sa'ary XVII jave. Ary 1602 hetaiterei oĩ anguja, omby'ai paitevo umi arro ha ysorenimbo ñemitỹ. Upéicharõ oje'e mavave ndaikatúi oguereko mbarakaja, ndaikatúi oñeme'ẽva ha jejogua, opa mbarakaja isãso vaʼerã kuri. Umi hetaveva oĩva'ekue ha'e pe vovtail hapõmegua, pe mbarakaja ndahuguaiva ha oguatava hapõ tapekuéra rapere hapõme. Kóva ndahuguai hague, oñepyrũ oje'e heta mombe'ugua'u mba'erepa ndoguereko'i.

He’iháicha Hapõ tavarandupe, peteĩ mbarakaja ógaygua ikatu oikóchugui peteĩ Bakeneko ohupytyvo peteĩ ary papapy, ohupytývo peteĩ Kan (3.75kg) pohyikue, térã avei ohejáramo okakuaa huguai; avei kóva ohejáramo okakuaa'iterei huguai kóva ikatu oñemboja'o mokõime, ha péicha oikóchugui peteĩ Nekomata.

 Tavarandu 
Umi nekomata ha'e peteĩ mombe'ugua'u hapõgua, oje'e oúha umi mbarakajakuéra ógayguagui. Oje'e kuri peteĩ mbarakaja ohupytyvo peteĩ ary papapy, huguai oñemboja'otaha mokõime, ha avei oguerekotaha katupyry guasu póra pegua, umi jokupytyveva umi nigromansia ha chamanismo. Oipuruvo umi mokõi huguaikuéra térã umi ipykúera renondepegua ramo ha'ekuéra omongu'e umi omanova'ekuepe. Umi nekomatakuéra (ndoikóiramo hikuái kuimba’e ndive), ho'u hikuái umi te'onguekué. Ho'u tavy hikuái upe kuvãju.

ndaha’éi opavave mbarakaja oiko chugui nekomata, oikóramo añoite ambue mba'e, ho'uramo yvypóra tuguy, yvypóra re'ongue térã peteĩ mbói re'ongue, ha hetave mba'e.

Oje'e umi nekomata teko ojoguahá umi mbarakaja añetetevape. Umi nekomatakuéra ojapose vaiva umi ombohasýva'ekue chupekuérare, ko'ãva omongu'e ha oipuru umi ko'ãva ógaygua omanova'ekue re'ongue, omuña ha ombotarova hag̃ua chupekuéra, oñeme'ẽme chupekuéra tembi'u, ñembyasy ha jesareko.

Oĩ ambue ñemombe'u Hapõ tavarandu pegua he'iva umi nekomata Ikatuhá hikuái omoambue hete mbarakajagui yvypórape. Umi nekomatakuéra kuña oha'ãnga peteĩ kuñakara'ipe itujavevama, ombohováivo umi nekomusume (kuña-mbarakaja)-kuérape, ojejepokuaa vai opavave renondépe ha oguereko hikuái peteĩ ñeñandu mba'evaipe, ha oĩvo areteréi peteĩ yvypóra ndive kóvape ome'ẽta mba'asy.

Oñeñepyrũ oñeñe'ẽ ko'ãvare upe arapa'ũ Kamakura (1192-1333) jave, ko arapa'ũ jave oñembohéra nekomata peteĩ mbarakaja añame ho'uva yvypórakuérape ha oipurúva ko'ãva ra'ãnga. Umi mbohapy mbarakaja mombe'ugua'u nekomata pegua ha'e umi mbarakaja Okazaki pegua, pe mbarakaja Arima pegua ha pe mbarakaja Nabeshima pegua.
 Arandupy guasupe 
 Kirara, Ha'e Sango tymba pe mangá ha anime Inuyasha pegua, jepemo Kirara ndoguerekói umi ohechaukáveva peteĩ nekomatape. 

 Pe Pokémon Espeon, ojejapo oñemoapytu'ũroky peteĩ nekomatape.

 Nexu Star Wars Episodio II: El Ataque de los Clones pegua, kóliseo genosiano-pe.

 Nekomata no Matamune, yvypóragua'u pe mangá Mburuvihára Chamán pegua.

 Nekomata, umi ñembosaráikuéra Shin Megami Tensei ha Shin Megami Tensei pegua: yvypóra (avei hérava Yvypóra), ikatu ojehecha upe aña térã yvypóra oguerekóvo mbarakaja ra'ãnga rehegua, jepemo peteĩnde huguai.

 Pe mangá Omamori Himari upe yvypóragua'u mba'eguasu ha'e peteĩ bakeneko.

 Upe techarã ñembosaráiTouhou Project-pe, oĩ peteĩ yvypóragua'u kuña, ha'eva nekomata, Chen. Avei oĩ pe Rin Kaenbyou, upéva reheguande avei, jepemo kóva ha'e peteĩ "kasha". 

 Pe techarã ñembosaráipe Disgaea, upe PlayStation 2, PlayStation Jerahaha ha Nintendo DS, umi "Nekomatakuéra" oguereko yvypóra ha mbarakaja ra'ãnga.

 Upe mangá ha anime Naruto, Nibi térã Matatabi ha'e peteĩ Nekomata ha upe bijuu mokõi huguáiva. Avei peteĩ kapítulope, Naruto ha apichakuéra okovái peteĩ nekomata ndive.

 Koneko Tōjō pe mangá, anime ha mombe'upyrusu mbyky HighSchool DxD, ha'e kuri peteĩ Nekomata, ko'ãga ha'e peteĩ aña.

 Jibanyan, pe tymba upe ñembosarái Yo-Kai Watch ojejapo oñemoapytu'ũrokyvo umi nekomatakuérape.

 Shizuka Nekonome pe mangá, anime ha mombe'upyrusu ojehecháva Rosario + Vampire, youkai oú peteĩ Nekomatagui.

 Upe anime Bakemonogatari Tsubasa Hanekawa ojapoka chupe oipotava peteĩ Nekomata upe Golden Week-pe, tuicha haguere upe hasy apytu'ũregua ojapova umi ogaygua. Osẽ jey umi kápitulo paha "Pe Mbarakaja Tsubasa" peguape.

 Upe anime Ao no Exorcist, upe Rin Okumura tymba, Kuro, ha'e peteĩ nekomata.

 Upe techarã ñembosarái Final Fantasy XIII-2 ojetopa peteĩ ija'e'ỹva herava "nekomata", ha'eva upe jehegua cait sith, Final Fantasy pegua.

 Upe mangánime Mirai Nikki, oĩ peteĩ nekomata.
 Upe anime Kyōkai no Kanata, upe Ai Shindō ra'ãnga añetegua ha'e peteĩ nekomata.
 Upe techarã ñembosarái Nioh, pe mbarakaja  Hatori Hanzo oipuruva "aravopapaha" ronguáicha, oike pype peteĩ "Nekomata", ojapova William-pe oipotava.
 Fire Emblem Héroes-pe, upe halloween jeguerohyhape, Sakura Fire Emblem Fates pegua oipuru peteĩ nekomata ao ra'ãnga.
Upe techarã ñembosarái Genshin Impact, upe yvypóragua'u ikatuva ojepuru, Kirara ha'e peteĩ Nekomata ikatuva oikóchugui yvypóra.
Nekomiya Mana ra'ãnga ha téra oú umi nekomatagui, upe techarã ñembosarái Zenless Zone Zero-pe.

Peteĩ umi yvypóragua'u mba'eguasuva upe mangá Tonari no Youkai-san ha'e peteĩ nekomata hérava Buchio.
 Ehecha avei 
 Bakeneko
 Gotokoneko
 Nekomusume
 Nekomimi
 Yokāi
 Mandu'apy 



 Addis, Stephen, ed. Japanese Ghosts and Demons: Art of the Supernatural. George Braziller, 2001.
 Kiej'e, Nikolas. Japanese Grotesqueries. C. E. Tuttle Co., 1973.
 Kaii-Yōkai Denshō Database (KYDD). Online bibliographical database of supernatural folklore published by the International Research Center for Japanese Studies.
 Casal, U. A. (1959). "The Goblin Fox and Badger and Other Witch Animals of Japan". Folklore Studies 18: pp. 1–93. Asian Folklore Studies, Nanzan University. doi:10.2307/1177429.
 Morgan S.H. (2000). “Bake-neko”
Ñemohenda:Mombe'ugua'u